Project:About/ksh

es ene Wärrekplaz för Övversetzer un -Jroppe, Schprohchejemeinschaffte, för Projramme, di nix koste, un Projramm-Projäkte met offe Quälltäx (''open source) Aanjefange hät et mem Aanpaße vun MediaWiki för divärse Jääjende un Schprohche. Dann kohm de Öngerstözung för de Zohsazprojramme vun MediaWiki, FreeCol un annder Projäkte med offe Quälltäx. Op dä kumpläte Leß met uns Projäkte fengkd_Er se all.

es keins vun de Wikimedia Schteftong ier Projäkte, un och vun keine andere Schteftong uddere enem freije udder offe Quälltäxt_Projäk. Et weed bedrevve vum Nike un_em Siebrand. Di sen beeds Äntwekler un han en bemärkenswääte Äfahrong mem s jenannte Engernazjonaliseere ( i18n) un Lokalliseere ( L10n), wi och andere vum. Dat Övversäze weed möjjelesch jemaat vun däm Zohsazprojramm Translate zom MediaWiki. Dat Wiki heh hät emmer widder Projrammdeile för zem Ußprobeere, un künnt af un aan nit loufe. Hatt jät Jedold. Probleeme wääde demihts flöck behovve. Mer kann se op dä Sigg för de Support mällde.

Ußprobeere un Äntdäcke

 * De mihßte Schriiver künne ald met dä Projramme vum Wiki ömjon. Wann di neu för Desh es, kanns De jät övver dä ier Jrondlaare un Hölp övver et Ändere un Schriive op MediaWiki.org fenge.
 * Fengk eruß, wi de Övversäzer werke, en dä Einleidong zom Övversäze.
 * Täschnesche Aanjahbe övver de Projramme.
 * määt Schtatistike övver et Övversäze, noh Schprohche un noh Projäkte. Di kam_mer met ander Dahte zosamme op dä Sigg met de alljemeine Schtatesteke aanlohre.

Wat schpresch doför, ze bruche?
Bloß e paa Pongkte heh. Mieh övver fengk mer en der dokkemäntzjuhn, un woröm Ehr uns Projäkte övversäze sullt, op dänne ier Sigge.

Donn Ding eije Projramm enbränge, wann dat noch nit jedonn es.
 * Et bäßte Wärkzüsch för zom Övversäze em Wäb. Alle Aanpaßonge un Övversäzonge wääde övver eijnfach bedeenbaa Bovverfläsch em Web, jemaad_un et sinn_er Lück doh, di de Övversäzer hälfe künne. Beim Övversäzze kritt mer öff Tips, dat mer bäßer verschtonn kann, wat jenou jemeind_es un dozoh noch Vörschlääsch vun automaatesch jemaate Övversäzonge un uss_em „Jedääschnesß“ vun de älldere Övversäzonge.
 * Et senn_er kein besönder Rääschde nühdesch. Jeeder_ein kann metmaache. Wä en en Schprohch beidrahre kann, es och berääschdesch beim Övversäze un Aanpaße en dä Schprohch metzehällve. Loor och onge, wää alles metmaache kann.
 * Ändernge nohhalde es eijfach. Bit blooß onövversaz Täxte un Nohreeschte sin flöck jevonge: Emmer, wann ene ojinaal Täx verändert woode es, krijje däm sing Övversäzonge en Makeerong un sin esu met einem Ußwahlknöppsche ze fenge. Övversäze möße nit lang söhke.

Övverbleck övver Metood

 * övversäze mer de Bedeenbovverfläsh för Projramme un Projäkte, woh de ojinaal änglesche Täxtshtöcksher uß de Projrammquelltäxte eruß jenumme woode sin, un en en einzel Täxte un Nohreeshte jepack woode sin.
 * Wann e neu Projäk derbei kütt, wääde dämm sing Täxte un Nohreeshte empoteetet. Wann et ens neue jitt, wääde di vun Zick zo Zick och noch empotteet.
 * Övversäzonge wähde en en eije Ongersigg vun dä Sigg mem Ojinahl faßjehallde. Di Ongersigg heiß  wann dat Köözel för di Schprohch   es.
 * Ongersigge met däm för eije Aanwändonge reserveete Köözel /qqq wääde jebruch för de Taxte un Nohreeschte ze dokemänteere. Se wääde vun Hand jeschrevve, sin en Änglesch, un sin föe jewöhnlesch öm esu besser, je besser der Ußtuusch zwesche der Övversäzer-Jropp un der Projrammierer-Jropp läuf. Woh Kommentare em Quälltäx udder esu jet ene Deil vun enem Projäk sin, doh wääde di och en dä Sigge zum Övversäze met aanjezeish.
 * Övversäzer maache ald ens Vörschläässh, ene Öjinaal-Täx udder -Nohreesch ze verbessere udder övversazbaa ze maache. Wann dat esu ußjemaat es, künne Vörschlääsch tiräk von Metmachere ömjesaz wääde, di och Äntweckler en däm äntspräschende Projäk sin. Söns wääde se aan de Äntweckler wiggerjejovve.
 * Fähdeje Övversäzonge wähde en däm jeeweilejje Projäk afjelivert, esubahl wi de Aanzahl Övversäzonge för dat Projäk en dä Schprohch jruß jenohch es. Esu en Schwellezahle wähde jeweils usjemaat. Vun wann af, un wi öff övverdraare weed, kam_mer op dä Projäksigge nohlohre.
 * Et Ußjävve vun de Övversäzunge en dä einzel Projramme un Projäkte es en der Häng vun dänne, di dat donn. hät keine Enfloß doh drop.
 * Övversäzer vum MediaWiki övversäze och de Name vun de Extrasigge, de Zauberwööter un de Appachtemangs övver di „Special:AdvancedTranslate“.
 * Wann en neu Schprohch opjesaz weed, moß aanfänglesch de Schreff un dä ier Schrihfreschtong un ene fallback för di Schprohch beshtemmp wääde. Dozoh künne noch kumme: et Fommaht för de Zigg, et Dattum, de Zahle, un och de Funxjuhne PLURAL för de Miehzahle, GRAMMAR för de Jrammatek, un GENDER för et Jeschlääsch. Et es jeplaant, met dä Daate vum CLDR zosamme ze kumme, ävver em Momang sin de Name vun de Schprohche beinah et einzijje, wat noh heh, un dann wigger nohm MediaWiki, övvernumme weed.

Urhävverrääsch un Haftung
jitt kein Jarantie, dat jet jöltesch udder ze bruche es.

Do moß de Övversäzonge us op Ding eije Risiko ensäze. Et jitt kein verbendlijje Janrrantie, dat se jöltesch un akeraat sin, ävver mer jleuve schun, da se nözlesh sin künne.

un sing Schrihver sin nit verantwootlesch un jävve kein Jarrantie för der Enhalld. Weder ußdröcklesh, noch met Schtellschweije, noch per Jesäz. Lang nit et einzeje, ävver enjeschloße es derbei de Verkoufbakeit, de Bruchbakeit för ene beschtemmte Zwäk, udder dat kein Fähler dren wöhre.

Övversäzonge vun de Övversäzer schtonn onger dä Lizänz CC-BY 3.0, un wat druß jemaat weed kann och onger dä Lizänz vum jeweilejje freije un offe Projägg en de Öffentleschkeit jebraat wääde, woh di bei jehüüre. Der Enhallt vun de Metmaachersigge scheihd onger em Urhävverrääsch vun däm Metmaacher un jellt als „alle Rääschde vörbehallde.“ Alles söns heh es onger dä Lizänz CC-BY 3.0 veröffentlesch, ußer wann ußdröcklejj-en ander Lizänz aanjejovve es.

Verjangeheit
kohm em Johr 2006 aan et Näz als e Wiki för zem Ußprobeere, wat vum Nike opjesaz woode wohr, zosamme mem Gangleri, als en Zoot Wärkschtatt för de Projramme vum MediaWiki op diverse Schprohche aanzepaße. Et hät onger däm Name „Betawiki“ aanjefange, un wood Aanfang 2009 en „translatewiki.net“ ömjenannt, nohdämm et aam nüngte Novämber 2007 ob ene eije vichtuelle ẞööver un op en eije Domain ömjetrocke wohr. Em Oktohber 2007 däht et zoh öm de 70 Övversäzonge en ongerscheidlijje Schprohche beijdrahre. Di Zahl wohr em Juni 2010 alld op 329 aanjewahße. Wie dat jingk, es och en dä Tabäll met de Schredde vun de Övversäzunge faßjehallde. Em Jannewaa 2010 wood en Verjüüßerong vun däm ẞööver singe Leistung nüüdesch, öm met dä jewahße Aanforderunge zerääsch ze kumme. Netcup hät zick Novämber 2007 op enem eije ẞööver freijevvisch ongerjebraat, met Strom versorresch, un aan et Internet aanjebonge.

Aanjefange met FreeCol em Aujuß 2007, sin noh un bei ander Projäkte, di freij und met offe Quälltäx ze han sin, heh en et Wiki opjenomme woode. Em Juni 2010 woodten er 16 Projäkte ongerschtöz.

Metmaacher sin alles Freiwelleje, bes op eine Maacher vum Wiki, dä för ene kleine Aandeil vun singe Ärbeit jäld kritt (süsh onge onger „Jeldsaache“) Äntweckler, Wiki_Köbesse, un Övversäzer kohme aanfänglesh us dem Ömfäld vum MediaWiki, besönders vun Wikimedia. De mihste Metmaacher kumme emmer noch vun doh noh heh, ävver et es ald lang nit mih de einzije Quäll, zig dämm dauernd mih un mih ander Projäkte heh dobei kumme. Em Juni 2010 wore 1,860 Övversäzer heh aanjemälldt.

Zosamme met dä Stichting Open Progress (Shteftung offe Fottschrett) un em FUDforum hät en Aanzahl su jenannte translation rallies (Övversäzongs-Versammlonge udder -Wettläuf), ojaniseert. Dobei joov et Prämije för Övversäzer, öm de Övversäzonge vun MediaWiki un FUDforum bäßer ze maache.
 * Em Johr 2008 hät di holländesche Ojanesazjuhn Hivos övver de Stichting Open Progress (Shteftung offe Fottschrett) Jäld parraat jeschtallt. Dat wood enjesaz, öm Präämeje för Övversäzzonge en sibbezesch bes aachzesch Schprohche uß Affrika, aasije en Latteinamärreka ze jävve, di vell Minsche kalle, di ävver nit jenooch Öngerschtözong em Mediawiki jehatt hatte.
 * Jääje et Engk vum Johr 2008 wood ene Övversäzongs_Wettlouf för et Engk vum Johr ojaniseert, woh jeeder_ein bei metmaache kunnt.
 * Em Aujuß 2009 wood noch ene Övversäzongs_Wettlouf ojaniseert, dä vun de Wikimedia Nederland, dem holländesche Wikimedia-Verein bezahlt wood.
 * De Wikimedia Nederland hät och dä Övversäzongs_Wettlouf aam Engk vum Johr 2009 bezahlt.

Ziele sen beschrevve op dä Sigg zor Eföhrong zum Övversäze. Täschnesche Helfsmeddel för de Övversäzer sen op dä Sigg övver de Täschnek beschrevve. Di Helfsmeddel wääde emmer wigger verbäßert, öm et Övversäze esu effäkiiv wi möjjelesch ze maache. De momäntaane Bedörfneße vun onsem Wiki sen op dä Sigg övver de Aanjelääjeheite un Eijeschaffte ze fenge.

Jeldsaache

 * wehd fründlejjerwies vun dä Ferma Netcup – webspace and vServer op enem ẞööver jehallde, dänn di zigg_em Novämber 2007 bezahle, un em Fäbrowa 2008, em Janowaa 2010, un em Oktohber 2013 un Juhli 2015 jehweils öhndlesch opjemoz han. Häzlejjen Dank doför!
 * De Stichting Open Progress (Stheftung offe Fottschrett) un andere han vun Zick zo Zick Jeld ojaniseet för en su jenannte translation rally (Övversäzongs-Versammlong udder -Wettlouf), öm de Övversäzonge för MediaWiki un andere bäßer ze maache, wi dat bovve aanjeföhrd es.
 * igg em Oktoober 2009 hät de Wikimedia Shteftung der Siebrand einjeshtallt, för zirka ene Daach en de Woch aan ze ärbeide.

Der haade Kään
De Käänjropp vun de Maacher vum Wiki sin esu zimmlesh jeede Daach dobei, aam Loufe ze hallde. Se hann ene diräkte Zohjang op de Servere, un se sen doför zohshtändesch, dat alles med esu winnish Probleeme löif, wi müjjelesch. Wä dat jenouer wesse well, lohrt sesch dänne ier Metmaachersigge aan.


 * Nike
 * Jrönder, de miehßte Äntwecklongsärbeid


 * Siebrand
 * Verwallder vun de Jemeinschaff, Verwallder vum Projäk, Äntwekler


 * Raymond
 * brenk Övversäzunge noh MehdijaWikki erövver, Äntweckler



Mer bruche och de Ärbeit vun dä ander Metmaacher en uns Jemeinschaff:
 * Gangleri – ene fröhje Ideejävver, nit mih aktiv
 * GerardM – Bottschaffter, Öffentleschkeitsärbet övver diräkte Kumtakte, Blogschriiver, Schriiver op StatusNet, Schriiver op Twitter
 * All de Kontak-Lück en de einzel Projäkte
 * All de Övversäzer un de ander Metmaacher aan heh dämm Projäk

Jroppe vun Metmaachere em Wiki
Alle Metmaacher sen en Jroppe enjedeijlt. Jehde vun dänne hädd iehr eije Rääschte un Privvilehjie. Wi en annder Wikkis och, wähde alle, di sesch em Wikki aanmälde, Metmaacher jenannt. Vier Dähsch nohm eezde Aanmälde wähde se automattesch beschtähtesch un künne dann och e-mails aan andere Metmaaacher verscheke. Wikki-Köhbeße han äxtra Müjjeleschkeijte, di en de Houpsaach mem Schoz jähje Kappottmaacherei ze donn han. Bürrokrahde künne de Rääschte aan de anndere verjävve un wähde vun de Bedrihver vum Wikki änannt. Bots sin Zohjäng för Metmaacher, öm Saache automattesch ze maache, udder mahce ze lohße. De Empottöhre künne Sigge von ander Wikkis empottehre, wa heh koum jebruch weed.

Zohsäzlesch zoh de jewöhnlejje Jroppe häd och noch Jroppe för eije Zwäke. Övversäzer künne en jeschözde Appachtemangs jäd ändere, övver et Wärkzüsch zom Övversäze. E paa Övversäzer künne offlain werke. En de Bedriever Jropp sin di Lügg, di dat alles heh aam Loufe hallde. Se empotteere de Täxte un Nohreeschte för zom Övversäze un künne de änglesche Ojiaale vun dänne ändere, winneschsdens för vill Projäkte. Se verwalle alles, wat met dä Projramme ze donn hät, di heh loufe.

De Rääshde för jede einzel Metmaacherjropp sin op dä Sigg övver Jropperääschde opjeföhrt. Wä als Metmaacher en wat för en Jroppe es, fenk mer en dä Leß met de Metmaacher.

Kumtak
Do kanns en Frooch udder Nohreesch op de Houpklaafsigg „Support“ schrieve. Wann de leever diräk Antwoote kriß op wat De schriefs, donn onsere Kannal em Schätt ( IRC) #mediawiki-i18n op  ußprobeere. Mer han dat nit esu jään, ävver wann nüüdesch, kam_mer vertroulesch Saache och övver de e-mail</i> aan di Addräß „ “ schecke — donn anstatt „AT“ e „@“ un för „DOT“ ene Punk „.“ ensäzze un de Zwescheräum fott lohße en dä Adräß.


 * Övver Saache för en beshtemmpte Schprohch un dä ier Övversäzunge kam_mer op dä Klaafsigg vun dä Poozsigg vun dä Schprohch schrieve un klaafe.
 * Övver Saache, di med enem beschtemmpte Projäk ze don han, kam_mer sesch met däm singe Ongershtözer un Kuntaklück noh de Änwecklere ußtuusche op dä Klaafsigg för dat Projäk, dat es de Klaafsigg zoh dä Sigg övver dat Projaäk.
 * Mer kann sesch met de einzel Metmaacher op dänne iehre Klaffsigge schrieve, udder övver dä e-mail</i>-Lengk op dä iere Metmaachersigg jon, ävver nur bei dänne, di dat zohjelohße han.